CELEX: 32015D1157
Language: fi
Date: 2015-07-14 00:00:00
Title: Neuvoston päätös (EU) 2015/1157, annettu 14 päivänä heinäkuuta 2015, Euroopan talous- ja sosiaalikomitean kokoonpanon vahvistamisesta

15.7.2015   
            
            
               FI
            
            
               Euroopan unionin virallinen lehti
            
            
               L 187/28
            
         NEUVOSTON PÄÄTÖS (EU) 2015/1157,
   annettu 14 päivänä heinäkuuta 2015,
   Euroopan talous- ja sosiaalikomitean kokoonpanon vahvistamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 301 artiklan,
   ottaa huomioon Euroopan atomienergiayhteisön perustamissopimuksen ja erityisesti sen 106 a artiklan,
   ottaa huomioon Euroopan komission ehdotuksen,
   sekä katsoo seuraavaa:
   
               (1)
            
            
               Euroopan unionin toiminnasta tehdyn sopimuksen 300 artiklassa annetaan säännöt, jotka koskevat Euroopan talous- ja sosiaalikomitean kokoonpanoa.
            
         
               (2)
            
            
               Euroopan unionin toiminnasta tehdyn sopimuksen 301 artiklassa määrätään, että neuvosto vahvistaa Euroopan talous- ja sosiaalikomitean kokoonpanon. Jäsenten määrä on enintään 350.
            
         
               (3)
            
            
               Nykyinen Euroopan talous- ja sosiaalikomitean kokoonpanon tasapaino olisi säilytettävä niin pitkälti kuin mahdollista, sillä se on toisiaan seuranneiden hallitustenvälisten konferenssien tulos.
            
         
               (4)
            
            
               Tämä päätös on luonteeltaan väliaikainen, sillä se annetaan sen yksittäisen oikeudellisen kysymyksen ratkaisemiseksi, joka koskee ristiriitaa toisiaan seuranneiden hallitustenvälisten konferenssien tuloksena vahvistetun Euroopan talous- ja sosiaalikomitean jäsenten kokonaismäärän ja Euroopan unionin toiminnasta tehdyn sopimuksen 301 artiklassa vahvistetun jäsenten enimmäismäärän välillä.
            
         
               (5)
            
            
               Tämä päätös hyväksytään Euroopan talous- ja sosiaalikomiteaan tällä hetkellä liittyvissä erityisolosuhteissa, eikä se muodosta ennakkotapausta minkään toimielimen kokoonpanon osalta.
            
         
               (6)
            
            
               Neuvosto tarkastelee tätä päätöstä uudelleen komission ehdotuksen pohjalta hyvissä ajoin ennen komitean seuraavaa vuonna 2020 alkavaa toimikautta tai joka tapauksessa ennen unionin seuraavaa laajentumista.
            
         
               (7)
            
            
               Tuleva uudelleentarkastelu perustuu tämän päätöksen lopputulokseen siten, että siinä noudatetaan tässä vahvistettua jäsenmäärää niiden jäsenvaltioiden osalta, joita nyt tehtävä muutos koskee. Jos tämän uudelleentarkastelun tuloksena jäsenmäärää vähennetään edelleen, se ei koske niitä jäsenvaltioita, joihin tämä päätös vaikuttaa.
            
         
               (8)
            
            
               Jotta Euroopan talous- ja sosiaalikomitea voi säilyttää Kroatian tasavallan liittymisasiakirjan 23 artiklan mukaisen kokoonpanonsa nykyisten jäsenten toimikauden päättymiseen asti, tämän päätöksen voimaantulo olisi lykättävä tuohon päivään asti,
            
         ON HYVÄKSYNYT TÄMÄN PÄÄTÖKSEN:
   1 artikla
   Euroopan talous- ja sosiaalikomitean jäsenten määrä on seuraava:
   
               Belgia
            
            
               12
            
         
               Bulgaria
            
            
               12
            
         
               Tšekki
            
            
               12
            
         
               Tanska
            
            
               9
            
         
               Saksa
            
            
               24
            
         
               Viro
            
            
               6
            
         
               Irlanti
            
            
               9
            
         
               Kreikka
            
            
               12
            
         
               Espanja
            
            
               21
            
         
               Ranska
            
            
               24
            
         
               Kroatia
            
            
               9
            
         
               Italia
            
            
               24
            
         
               Kypros
            
            
               5
            
         
               Latvia
            
            
               7
            
         
               Liettua
            
            
               9
            
         
               Luxemburg
            
            
               5
            
         
               Unkari
            
            
               12
            
         
               Malta
            
            
               5
            
         
               Alankomaat
            
            
               12
            
         
               Itävalta
            
            
               12
            
         
               Puola
            
            
               21
            
         
               Portugali
            
            
               12
            
         
               Romania
            
            
               15
            
         
               Slovenia
            
            
               7
            
         
               Slovakia
            
            
               9
            
         
               Suomi
            
            
               9
            
         
               Ruotsi
            
            
               12
            
         
               Yhdistynyt kuningaskunta
            
            
               24.
            
         2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.
   Sitä sovelletaan 21 päivästä syyskuuta 2015.
   
      Tehty Brysselissä 14 päivänä heinäkuuta 2015.
      
         
            Neuvoston puolesta
         
         
            Puheenjohtaja
         
         Pierre GRAMEGNA